મોટા ભાગની મહિલાઓ ઠંડી વધે તો જાજમ કે ગાલીચા બનાવવા પ્રયાસ કરે છે જે ભારે કલાત્મક હોય છે. આ કામ ભારે જહેમત માંગી લે છે. કાશ્મીરી મહિલાઓ તેમાં માહેર હોય છે. બજારમાં આ જાજમ, ગાલીચા અને શાલની કિંમત પણ ઊંચી હોય છે. કલાત્મક હાથકારીગરી અને પસંદગીના રંગોના મિશ્રણ સાથે તૈયાર થયેલી કાશ્મીરી શાલમાં મુખ્યત્વે મરુન, પર્પલ, પિન્ક, મજેન્ટા, રેડ અને બ્લૂ રંગો વધુ જોવા મળે છે. વજનમાં એકદમ હલકી અને સોફ્ટ હોવા છતાં તે ગરમ હોય છે. હાથકારીગરીથી તૈયાર થતી કાશ્મીરી શાલની વિશેષતા એ છે કે તેમાં પેટર્ન અને કલરને એવી રીતે પસંદ કરવામાં આવે છે કે તે પરંપરાગત કે પશ્ચિમી કોઈ પણ આઉટફિટ સાથે મેચ કરી શકાય.